Снајфелсјекидл (ледник)
Снајфелсјекидл ледник је стратовулкан прекривен ледом стар 700.000 година и налази се на најзападнијем делу полуострва Снајфелнес на Исланду. Једна од најпрепознатљивих локација на Исладу, будући да се спомиње у чувеном делу Жила Верна, Пут у средиште земље. Снајфелсјекидл је уједино и национални парк, а први пут у августу 2012. године догодило се да се лед у попуности истопи.

Геологија 
Стратовулкан се састоји од бројних бочних купа, са највећом у средини. Из горњих купа настају интермедијарне и киселе лаве, док се у доњним јавља типична базалатна лава. Последња ерупција вулкана забележена је између 100. и 300. године нове ере. Сматра се да је била експлозивног карактера, праћена изливањем лаве.

Национални парк Снајфелсјекидл захвата површину од 170 -{km²}-. Најјужнији део парка простире се до Хаухрејна који се налази у регији Дагвердарауа док најсевернији део досеже до Гивискаулара. Лава је угланвом прекиривена маховином. Северне обронке пресеца долина Ејстејндалир и одваја их од стрмих планина.
 
Брда која се налазе северно од ледика, у околини Баурдаркјисте, грађене од вулканског туфа, а настала су током подледничке ерупције или испод површине мора. Лава из централног дела националног парка формирана је у два типа-назупчена и глатка. Већина лаве изашла је из главног и бочних кратера. Област око Снајфесјекидла позната је по бројним пећинама, али и мањим вулканима попут Пирхоулара, Саксхолуара, Хоулахолуара.

Историја 

Постоје археолошки остаци из периода насељавања Исланда пре око 11.000 година. У близини Гивискаулара постоји неколико велики купустих структура непознатог порекла, за које се сматра да су старе између 500 и 700 година. Ово су вероватно најстарији остаци који који с у вези са риболовом у Скандинавији. Неки људи верују да су ова места служила као светилишта за ирске монахе који су можда некад живели на том подручју.

Риболов 
Риболов је процветао у 13. веку, а то је довело и до пораста броја становника око ледника. На брду Ингјалдскоулдл подигнута је црква још пре 1200. године. Њена величина указује на велики број становника који је живео око ледника и у непссредној околини. Риболов је био развијен на отвореном мору, а нарочито на локацији Дритвик. Током 19. века долази до смањења риболова због промене технике пецања. Данас су некадашња рибарска насеља оријентисана на туризам.

Види још 
 Хекла
 Ејафјадлајекидл
 Исланд

Референце 

Вулкани Исланда